ગુવાહાટી: કેન્દ્રમાં સત્તારૂઢ ભાજપના નેતાઓની આજ કાલ બદનક્ષી અને માનહાનિ થવા લાગી છે. કેન્દ્રીય નાણાં પ્રધાન અરુણ જેટલી બાદ હવે આસામના પૂર્વ પ્રધાન અને વર્તમાન ભાજપ નેતા હેમંત વિશ્વ શર્માએ પણ માનહાનિનો દાવો કર્યો છે. શર્માએ જણાવ્યું હતું કે કૌભાંડોમાં પોતાની સંડોવણીના આરોપોને લઇને તેમણે આસામના મુખ્યપ્રધાન તરુણ ગોગોઇ વિરુદ્ધ રૂ.૧૦૦ કરોડનો માનહાનિનો દાવો દાખલ કર્યો છે.